RESOLUCIÓN do 22 de agosto de 2005, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, do convenio colectivo de ámbito provincial para a empresa Escor, S.L., para o centro de traballo de Monforte de Lemos.
CONSELLERÍA DE TRABALLO — III. OUTRAS DISPOSICIÓNS — 08/11/2005

Visto o texto do convenio colectivo para a empresa Escor, S.L., para o centro de traballo de Monforte de Lemos (código 2700861), da provincia de Lugo, asinado o día 26 de xullo de 2005, pola representación da mentada empresa e a dos seus traballadores, e de conformidade co disposto no artigo 90 puntos 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincil
ACORDA:
Primeiro.-Ordenar a inscrición do citado convenio colectivo no rexistro de convenios desta delegación, así como o seu depósito.
Segundo.-Remitir o texto do mentado convenio colectivo á Dirección Xeral de Relacións Laborais da Xunta de Galicia.
Terceiro.-Dispoñer a súa publicación no Diario Oficial de Galicia.
Lugo, 22 de agosto de 2005.
José Miguel Vázquez Calvo
Delegado provincial de Lugo
Texto do convenio colectivo da empresa Escor, S.L. para o centro de traballo de Monforte de Lemos. Lugo.
Artigo 1º.-Ámbito funcional.
Este convenio colectivo é de ámbito de empresa e regula as relacións laborais na empresa concesionaria dos servizos públicos de limpeza viaria e recollida de lixo do concello de Monforte de Lemos: Escor, S.L.
Artigo 2º.-Ámbito territorial.
Este convenio colectivo subscríbese para o ámbito territorial do termo municipal de Monforte de Lemos, no cal Escor, S.L. realiza por concesión adminis
trativa do Concello de Monforte de Lemos, a limpeza viaria e recollida de lixo no indicado termo municipal.
Artigo 3º.-Ámbito persoal.
Quedan sometidos ás estipulacións deste convenio os traballadores da empresa concesionaria dos servizos de limpeza viaria e recollida de lixo do concello de Monforte de Lemos.
Artigo 4º.-Ámbito temporal.
Este convenio terá unha duración de tres anos, con vixencia desde o 1 de xaneiro de 2005 ao 31 de decembro de 2007.
Artigo 5º.-Entrada en vigor.
Este convenio entrará en vigor o día de súa sinatura, con efectos económicos desde o 1 de xaneiro de 2005 ao 31 de decembro de 2007.
Artigo 6º.-Denuncia.
Estipúlase un prazo de duración de tres anos, é dicir, ata o 31 de decembro de 2007, pactándose de común acordo que con antelación de 2 meses á data de expiración se considera automaticamente denunciado.
Artigo 7º.-Salarios.
Páctase para cada ano de vixencia do convenio un aumento salarial equivalente ao IPC (índice de prezos ao consumo), real de cada ano máis 1 punto. Para efectos do seu aboamento, efectuarase un aumento do IPC previsto (2%) para cada ano máis 1 punto, regularizándose o aumento final pactado, no mes de xaneiro do ano seguinte unha vez coñecido o IPC real correspondente aos anos de vixencia do convenio.
Artigo 8º.-Complemento de transporte.
Páctase para cada ano de vixencia do convenio un aumento do complemento de transporte equivalente ao IPC (índice de prezos ao consumo), real de cada ano máis 1 punto. Para efectos do seu aboamento, efectuarase un aumento do IPC previsto (2%) para cada ano máis 1 punto, regularizándose o aumento final pactado, no mes de xaneiro do ano seguinte unha vez coñecido o IPC real correspondente aos anos de vixencia do convenio e aboarase os doce meses do ano. O dito complemento será percibido por todos os traballadores da empresa.
Artigo 9º.-Complemento de actividade.
Páctase para cada ano de vixencia do convenio un aumento do complemento de actividade equivalente ao IPC (índice de prezos ao consumo), real de cada ano máis 1 punto. Para efectos do seu aboamento, efectuarase un aumento do lPC previsto (2%) para cada ano máis 1 punto, regularizándose o aumento final pactado, no mes de xaneiro do ano seguinte unha vez coñecido o IPC real correspondente aos anos de vixencia do convenio e aboarase os doce meses do ano. O dito complemento será percibido polo encargado e o administrativo.
Artigo 10º.
-Complemento penoso. Tóxico e perigoso.
Establécese un complemento penoso, tóxico e perigoso que consiste no 20% do salario base durante os doce meses do ano. O dito complemento será percibido por todos os traballadores da empresa que exerzan como condutores e peóns, a modo de excepción percibirao a maiores o administrativo mentres estea desempeñando o posto de condutor.
-Complemento nocturno.
Establécese un complemento nocturno que consiste no 25% do salario base durante os doce meses do ano. O dito complemento será percibido por todos os traballadores que desenvolvan a súa actividade en horario nocturno.
Artigo 11º.-Pagas extraordinarias.
Establécense tres pagas completas que se aboarán o día 15 dos meses de marzo, xullo e decembro, respectivamente, nunha contía de salario base e antigüidade.
Artigo 12º.-Vacacións.
Todos os traballadores gozarán dun período de vacacións de 30 días. Establécese como período de vacacións todos os meses do ano, excepto do 10 ao 20 de agosto.
No caso de que o traballador no comezo de aproveitamento das vacacións se encontre en situación de IT, por accidente laboral, enfermidade laboral e enfermidade común con ou sen hospitalización e convalecencia, procederase a un novo sinalamento do período de aproveitamento dentro do ano.
Artigo 13º.-Incapacidade temporal.
No caso de accidente laboral ou enfermidade laboral a empresa complementará ata o 100% do salario bruto mensual do traballador desde o primeiro día de baixa e ata que dure a situación de IT.
No caso de enfermidade común a empresa complementará ata o 100% do salario bruto mensual do traballador desde o primeiro día de baixa e ata que dure a situación de IT.
No caso de hospitalización e convalecencia a empresa complementará ata o 100% do salario bruto mensual do traballador desde o primeiro día de baixa e ata que dure a dita situación.
Artigo 14º.-Vestiario.
A roupa de traballo será de uso obrigatorio para todo o persoal e a empresa facilitará cada ano as seguintes pezas:
-Condutores.
Inverno:
* 1 pantalón.
* 1 xersei.
* 1 camisa.
* 1 cazadora.
* 1 anorak.
* luvas anticortes.
* 1 par de botas de seguridade.
Verán:
* 1 pantalón.
* 2 camisas.
* 1 cazadora.
* 1 par de botíns.
-Peóns:
Inverno:
* 2 pantalóns.
* 2 camisas.
* 2 xerseis.
* 1 cazadora.
* 1 anorak.
* 1 traxe de augas.
* 1 par de botas de seguranza.
* 1 par de botas de auga.
* 1 gorra de inverno.
* luvas anticortes.
Verán:
* 1 pantalón.
* 2 camisas.
* 1 cazadora.
* 1 par de botíns.
* gorra de verán.
A roupa de traballo entregarase:
- A roupa de verán: do 1 ao 15 de maio.
- A roupa de inverno: do 15 ao 30 de setembro.
Artigo 15º.-Comisión mixta paritaria.
A comisión mixta paritaria que debe interpretar este convenio estará composta polo delegado de persoal e polo representante da empresa; ás reunións da comisión poderá asistir un asesor por cada unha das partes. A esta comisión correspóndelle a vixilancia e interpretación do convenio.
Artigo 16º.-Garantía do posto de traballo.
Co obxecto de contribuír e garantir o principio de estabilidade no emprego, a absorción do persoal entre quen se suceda, mediante calquera das modalidades de contratación de xestión de servizos públicos, contratos de arrendamento de servizos ou doutro tipo, nunha concreta actividade das reguladas no ámbito funcional deste convenio, levarase a cabo nos termos indicados neste artigo.
No sucesivo, o termo contrata engloba con carácter xenérico calquera modalidade de contratación, tanto pública como privada, e identifica unha concreta actividade que pasa a ser desempeñada por unha determinada empresa, sociedade ou organismo público.
A) En todos os supostos de finalización, perda, rescisión, cesión ou rescate dunha contrata; así como respecto de calquera outra figura ou modalidade que supoña a substitución entre entidades, persoas físicas ou xurídicas que leven a cabo a actividade de que se trate; os traballadores da empresa saínte pasarán a adscribirse á nova empresa ou entidade pública que vaia realizar o servizo, respectando esta os dereitos e obrigas que gocen na empresa substituída. Producirase a mencionada subrogación de persoal sempre que se dean algún dos seguintes supostos:
1. Traballadores en activo que realicen o seu traballo na contrata cunha antigüidade mínima dos catro últimos meses anteriores á finalización efectiva do servizo, sexa cal for a modalidade do seu contrato de traballo, con independencia de que, con anterioridade ao citado período de catro meses, traballaran noutra contrata.
2. Traballadores, con dereito a reserva de posto de traballo, que no momento da finalización efectiva da contrata teñan unha antigüidade mínima de catro meses nesta e se encontren enfermos, accidentados, en excedencia, vacacións, permiso, descanso maternal, servizo militar ou situacións análogas.
3. Traballadores con contrato de interinidade que substitúan a algún dos traballadores mencionados no punto segundo, con independencia da súa antigüidade e mentres dure o seu contrato.
4. Traballadores de novo ingreso que por exixencia do cliente se incorporasen á contrata de servizos públicos como consecuencia dunha ampliación nos catro meses anteriores á finalización daquela.
5. Traballadores que substitúan a outros que se xubilen, tendo cumprido 64 anos dentro dos catro últimos meses anteriores á finalización efectiva da contrata e teñan unha antigüidade mínima nesta dos catro meses anteriores á xubilación, sempre que esta estea pactada en convenio colectivo estatutario de ámbito inferior, en virtude do Real decreto 1194/1985, do 17 de xullo.
B) Todos os supostos anteriormente considerados deberanse acreditar fidedignamente e documentalmente pola empresa ou entidade pública saínte á entrante e no prazo de 10 días hábiles contados desde o momento en que, ben a empresa entrante, ou a saínte; comunique fidedignamente á outra empresa o cambio na adxudicación do servizo.
C) Os traballadores que non gozasen das súas vacacións regulamentarias ao producirse a subrogación, gozaranas coa nova adxudicataria do servizo, que soamente aboará a parte proporcional do período que a ela corresponda, xa que o aboamento do outro
período corresponde ao anterior adxudicatario, que deberá efectualo na correspondente liquidación.
D) A aplicación deste artigo será de obrigado cumprimento para as partes a que vincula: empresa ou entidade pública ou privada cesante, nova adxudicataria, cliente e traballador.
Se o cliente rescindise a contrata a unha empresa para deixar de prestar o servizo, ou realizalo por si mesmo, operará a subrogación para o propio cliente nos termos sinalados neste artigo.
No suposto de que unha ou varias contratas cuxa actividade vén sendo desempeñada por unha ou distintas empresas ou entidades públicas se fragmenten ou dividan en distintas partes, zonas ou servizos ao obxecto da súa posterior adxudicación, pasarán a estar adscritos ao novo titular aqueles traballadores que realizasen o seu traballo na empresa cun período mínimo dos catro últimos meses, sexa cal for a súa modalidade de contrato de traballo, e todo iso aínda cando con anterioridade traballasen noutras zonas, contratas ou servizos distintos.
Subrogaranse, así mesmo, os traballadores que se encontren nos supostos 2 a 5, ambos inclusive, e que realizasen o seu traballo nas zonas, divisións ou servizos resultantes.
No caso de que distintas contratas, servizos, zonas ou divisións daquelas se agrupen nunha ou varias, a subrogación de persoal operará respecto de todos aqueles traballadores que, con independencia da modalidade do seu contrato de traballo, realizasen o seu traballo nas que resulten agrupadas cun tempo mínimo dos catro meses anteriores e todo iso aínda cando con anterioridade prestasen servizos en distintas contratas, zonas, divisións ou servizos agrupados.
Subrogaranse, así mesmo, os traballadores que se encontren nos supostos 2 a 5, ambos inclusive e que prestasen os seus servizos nas contratas, zonas, divisións ou servizos agrupados.
A subrogación de persoal, así como os documentos que se van facilitar, operarán en todos os supostos de substitución de contratas, partes, zonas ou servizos que resulten da fragmentación ou división destas, así como nas agrupacións que daquela poidan efectuarse, aínda tratándose das normais substitucións que se produzan entre empresas ou entidades públicas ou privadas que leven a cabo a actividade dos correspondentes servizos, e iso aínda cando a relación xurídica se estableza soamente entre quen adxudica o servizo por un lado e a empresa que resulte adxudicataria por outro, sendo de aplicación obrigatoria, en todo caso, a subrogación de persoal, nos termos indicados e iso con independencia tanto da aplicación, se é o caso, do previsto no artigo 44 do Estatuto dos traballadores, como da existencia por parte do empresario saínte doutras contratas alleas á que é obxecto de sucesión.
A empresa saínte deberá facilitar á entrante os seguintes documentos:
* Certificado do organismo competente de estar ao corrente no pagamento da Seguridade Social.
* Fotocopia das catro últimas nóminas mensuais dos traballadores afectados.
* Fotocopia do TC-I e TC-2 de cotización á Seguridade Social dos últimos catro meses.
* Relación de persoal especificando: nome, apelidos, domicilio, número de afiliación á Seguridade Social, antigüidade, categoría profesional, xornada, horario, modalidade de contratación e data de aproveitamento de vacacións. Se o traballador é representante legal dos traballadores, especificarase o período de mandato deste.
* Fotocopia dos contratos de traballo do persoal afectado pola subrogación. Copia de documentos debidamente dilixenciados por cada traballador afectado, no que se faga constar que este recibiu da empresa saínte a súa liquidación de partes proporcionais, non quedando pendente cantidade ningunha. Este documento deberá estar en poder da nova adxudicataria na data de inicio do servizo da nova titular.
Artigo 17º.-Xornada laboral.
A xornada laboral será de 39 horas semanais, de luns a sábado, cun descanso de 30 minutos para o bocadillo.
Establécese unha libranza para todos os traballadores, dun sábado ao mes.
Artigo 18º.-Póliza de seguros.
Para todos os traballadores contratarase por parte da empresa unha póliza de seguro individual ou colectiva que cobre en caso de morte ou invalidez derivada de accidente laboral, por unha contía de 15.000 euros para o ano 2005-2007.
Artigo 19º.-Horas extraordinarias.
Mentres persista a actual situación de desemprego non se realizarán horas extraordinarias, salvo en casos de forza maior. Neste suposto establécese unha contía de 10 euros o primeiro ano de vixencia do convenio, para o segundo ano IPC real máis 1 punto e para o terceiro IPC real máis 1 punto.
Para efectos do seu aboamento, efectuarase un aumento do IPC previsto (2%) para o segundo ano e terceiro ano máis 1 punto, regularizándose o aumento final pactado, no mes de xaneiro do ano seguinte unha vez coñecido o IPC real correspondente aos anos de vixencia do convenio.
Artigo 20º.-Festivos.
Os festivos traballados aboaranse cun sobresoldo de 45 euros por día traballado, para o primeiro ano de vixencia do convenio, para o segundo ano IPC real máis 1 punto e para o terceiro ano IPC real máis un punto.
Para efectos do seu aboamento, efectuarase un aumento do IPC previsto (2%) para o segundo ano e terceiro ano máis 1 punto, regularizándose o aumento final pactado, no mes de xaneiro do ano seguinte unha vez coñecido o IPC real correspondente aos anos de vixencia do convenio.
Artigo 21º.-Festividade patronal.
A festividade de San Martín de Porres o día 3 de novembro, considérase non laborable para todos os efectos. En caso de coincidir en festivo ou en día de difícil aplicación, trasladarase ao mércores anterior ou posterior.
Artigo 22º.-Licenzas retribuídas.
Todos os traballadores terán dereito ao aproveitamento de licenzas na forma e condicións seguintes:
* 15 días por matrimonio.
* 2 días en caso de nacemento de fillo.
* 2 días por enfermidade grave ou morte de familiares de ata segundo grado, por consanguinidade ou afinidade.
* 4 días cando o motivo anterior necesite realizar desprazamento.
* 1 día por traslado de domicilio habitual.
* Polo tempo indispensable para a asistencia médica e/ou especialista.
* Polo tempo indispensable para o cumprimento dun deber inescusable de carácter público.
* 5 días de asuntos propios de libre disposición.
Os permisos por asuntos propios non poderán ser gozados en sábado, soamente se poderá aproveitar dun permiso por día.
Artigo 23º.-Revisión médica.
A todos os traballadores efectuaráselles unha revisión médica unha vez ao ano, que se realizará en Monforte de Lemos. Os resultados da revisión seranlle entregados ao traballador.
Artigo 24º.-Atrasos salariais.
Os atrasos salariais aboaranse coa nómina do mes no cal se asine o convenio.
Artigo 25º.-Antigüidade.
O complemento de antigüidade percibirase por trienios coa cantidade de 30 euros para o primeiro ano de convenio para o segundo ano IPC real máis 1 punto e para o terceiro ano IPC real máis un punto.
Para efectos do seu aboamento, efectuarase un aumento do IPC previsto (2%) para o segundo ano e terceiro ano máis 1 punto, regularizándose o aumento final pactado, no mes de xaneiro do ano seguinte unha vez coñecido o IPC real correspondente aos anos de vixencia do convenio.
Artigo 26º.-Anticipos reintegrables.
A empresa creará unha bolsa de 3.005,06 euros cun límite de 300,51 euros por traballador/ano, co fin de facilitarlles aos traballadores anticipos sobre o seu salario. O reintegro do anticipo concedido realizarase nas 12 pagas seguintes.
Artigo 27º.-Retirada do permiso de conducir.
Ante a retirada do carné de conducir os condutores no desempeño das súas funcións ou in itinere, salvo casos de embriaguez demostrada, a empresa comprométese a manter ao traballador nun posto adecuado respectando o seu salario.
No caso de reincidencia, o comité e a empresa estudarán o posto que vaia ocupar, así como o salario que vaia percibir o traballador que niso incorra.
Artigo 28º.-Ascensos.
A empresa non contratará a ningún traballador para un posto cualificado sempre que dentro do persoal fixo de cadro de persoal posúa a dita cualificación.
Debido ao elevado número de traballadores coa categoría de condutor na actualidade, a empresa cando necesite persoal por calquera circunstancia, contratará persoal coa categoría de peón mentres os traballadores coa cualificación de condutor non estean desempeñando o seu posto.
Os postos de traballo vacantes por xubilación, baixa, etc., terá preferencia de escoller o persoal fixo, sempre dando preferencia á antigüidade e á experiencia no novo posto.
Artigo 29º.-Pagamento de salarios.
Os salarios aboaranse do 1 ao 5 de cada mes, a partir do día 5 os salarios non percibidos xerarán un xuro diario do 5%.
Artigo 30º.-Garantías sindicais.
O delegado de persoal terá as garantías que prevé o artigo 68 do ET e demais disposicións legais.
O delegado de persoal disporá de 15 horas sindicais retribuídas como horas legalmente traballadas.
O delegado de persoal non poderá ser sancionado nin despedido dentro do período de exercicio das súas funcións, nin nos 4 anos seguintes ao termo do seu mandato; salvo en caso de que esta se produza por revogación ou dimisión, sempre que o despedimento ou sanción se basee na acción do traballador no exercicio da súa representación, sen prexuízo, polo tanto, do establecido no artigo 54 do Estatuto dos traballadores.
Táboa salarial ano 2005
Categorías
Salario base
15
Complemento
actividade
12
Complemento
transporte
12
Complemento
penosos
12
Complemento
nocturno
12
Total anual
Encargado
838,01 A
163,55 A
95,66 A
- A
- A
15.680,67 A
Administrativo
838,01 A
163,55 A
95,66 A
- A
- A
16.680,67 A
Condutor día
711,62 A
- A
95,66 A
142,32 A
- A
13.530,06 A
Condutor noite
711,62 A
- A
95,66 A
142,32 A
177,90 A
15.664,86 A
Peón día
654,94 A
- A
95,66 A
130,99 A
- A
12.543,90 A
Peón noite
654,94 A
- A
95,66 A
130,99 A
163,73 A
14.508,66 A